Trelis/gawiki huggingface dataset:
Ráth Maonais. Ceann de bhruachbhailte Bhaile Átha Cliath é Ráth Maonais (Béarla: "Rathmines"), ar thaobh theas na cathrach, timpeall ar thrí chiliméadar ó lár na cathrach. Ar taobh amháin an Chanáil Mhór, agus é ag síneadh amach go Ráth Gharbh sa deisceart, Crois Araild san iarthar agus Raghnallach san oirthear.
Stair.
Is tagairt é an logainm "ráth" don struchtúr daingnithe a bhí, is dócha, ar an chéad áitreabh sa cheantar, cosúil leis na ceantair ina thimpeall. Is dócha gur thosaigh sé mar áit tráchtála de chuid na Normannach sa 12ú haois, tar éis an ionartha san aois sin. Logainmneacha den chineál céanna iad Ráth Gharbh agus Ráth Fearnáin.
Téann stair fada Ráth Maonais siar go dtí an 14ú haois. San am seo, is é an t-ainm a bhí ar an gceantar eaglasta ar chuid de Ráth Maonais agus a thimpeallacht ná Cuallu nó Cuallan. Léirítear an t-ainm seo sa cheantair gar dó, Coill Chuallain. Luaitear Cuallu sa iniúchtaí áitiúla ó 1326 mar chuid an fheirm Naomh Sepulchair. Tá méid fianaise ann chónaithe bunaithe timpeall rath chomh luath mar 1350.
Bhí Ráth Maonais mar chuid an Bharúntacht Uppercross, ceann de na barúntachta i dtimpeall Baile Átha Cliath, a bhí ina chathair baillte. Is dócha go bhfuil an cáil stairiúil is mó ar Ráth Maonais ná cath fuilteach a bhí ann i 1649, i rith Choncas Chromail, nuair a fuair 5,000 daoine bás. Tharla Cath Ráth Maonais ar an 2 Lúnasa 1649, agus mar an cath, buadh ar na fórsaí Ríogaíoch in Éirinn go luath ina dhiaidh. Rinneadh comparáid, maidir lena thábhacht pholaitiúil, idir an cath seo agus Cath Naseby i Sasana.
Níos déanaí ná sin, bhí bruachbhaile faiseanta Bhaile Átha Cliatha é, ag mealladh na daoine móra ag lorg tearmann ón chaoi chónaí bocht sa chathair, ó meán-19ú haois. Tá Rath Maonais ar shuíomh le radharc ar an gcathair, agus is bealach é chuig na sléibhte. Is sainghné an cheantair a phríomhshráid fhada, ó droichead an canála go dtí an Halla an Bhaile, agus thar go dtí Rath Ghearr agus Dartraí, ó Chamaí go Domhnach Broc. 
An saol inniu.
Tá naisc maith iompar poiblí ann inniu. Tá gníomhíocht tráchtála agus cathartha láidir ag Ráth Maonais, agus tá aithne air ar fud na hÉireann mar ceantar lóistín saor le haghaidh mic léinn agus státseirbhísigh ag teacht chuig an cathrach ó na tríochaidí. Sna blianta beaga anuas, tá a chuid tithíocht éirithe níos leathain, agus tá feabhas curtha ar iomarca tithe de réir an saibhreas le déanaí. In ainneoin é sin, is ceantar ilghnéitheach é Ráth Maonais, agus bhí sé i gcónaí suíomh an lucht inimirce agus mion-ghrúpaí dúchasaigh.
An Ollainn Thuaidh. Is cúige de chuid na hÍsiltíre í an Ollainn Thuaidh (Ollainnis: "Noord-Holland", ) atá suite in iarthuaisceart na tíre. Is é Haarlem an phríomhchathair. Tá príomhchathair na hÍsiltíre, Amstardam, suite ann freisin.
Cruthaíodh an cúige i 1840 as cúige na hOllainne, nuair a scoilteadh an cúige sin i dá roinnt: an Ollainn Thuaidh agus an Ollainn Theas. 
Bardais.
 * Bardais i Friesland Thiar.
Haarlem. Is bardas agus cathair san Ísiltír é Haarlem. Is é príomhchathair na hOllainne Thuaidh é. Tá an chathair suite ar abhainn Spaarne, timpeall is 20km ó Amstardam.
Drenthe. Is cúige de chuid na hÍsiltíre é Drenthe atá suite in oirthuaisceart na tíre. Is é Assen an phríomhchathair. Tá teorainneacha aige le Overijssel ó dheas, Friesland ó thiar, Groningen ó thuaidh, agus leis an nGearmáin ó thoir.
Brabant Thuaidh. Is cúige de chuid na hÍsiltíre é Brabant Thuaidh (Ollainnis: "Noord-Brabant", ) atá suite i ndeisceart na tíre. Tá teorainneacha aige leis an mBheilg ó dheas, leis an an Ollainn Theas agus leis an nGelderland ó thuaidh, le Limburg ó thoir agus leis an Zeeland ó thiar. 's-Hertogenbosch an phríomhchathair.
Bardais.
Tá Brabant Thuaidh roinnte i 64 bardas faoi láthair.
Mutter Courage und ihre Kinder. Is dráma é Mutter Courage und ihre Kinder (Gaeilge: "An Mháthair Crógacht agus a Clann") a tháinig ó pheann an drámadóra Ghearmánaigh Bertolt Brecht (1898-1956) sa bhliain 1939. Tá an dráma seo ar ceann den naoi gceann a scríobh sé le cur in aghaidh an Naitsíochais agus an Fhaisisteachais. Mar is dual dó, lonnaigh Brecht an dráma seo i bhfad siar sa stair, in aimsir Chogadh an Tríocha Bliain le teachtaireacht a reic i dtaobh na gcúrsaí reatha. Cailín cistine is ea Anna Frieling, arb í príomhcharachtar an dráma í, agus í ag obair d'arm na Sualainne. Tá sí ag iarraidh a cuid a shaothrú ar an gcogadh, mar shlí bheatha, agus bia is beatha a choinneáil lena clann, ach is é an rud a tharlaíonn ná go gcailleann sí an triúr páiste aici i rith imeachtaí an dráma.
Tá an dráma seo bunaithe ar thuairimí Bhrecht i dtaobh na amharclannaíochta eipiciúla agus coincheap an choimhthithe ("Verfremdung") a d'fhoghlaim sé ó na foirmiúlaithe Rúiseacha. Is é an rud atá i gceist leis ná suíomh coimhthíoch a chur ar stáitse sa chaoi is go mbeidh an lucht féachana in ann breithiúnas a thabhairt ar smaointí i gcomhthéacs nach bhfuil siad ar a suaimhneas ann. Úsáidtear an iliomad cleasanna chun an coimhthíos seo a chur ar an bhféachadóir. Tá dhá ghníomh déag sa dráma seo, agus na himeachtaí suite thar an tréimhse dhá bhliana déag ón mbliain 1624 go dtí an bhliain 1636. Léirítear saol na Máthara, ach ní chuirtear ar cumas an lucht féachana cion a thabhairt di ná muinín cheart a bheith acu aisti. Ní dhéantar laoch di, murab ionann agus sna tragóidí Gréagacha. I ndeireadh an dráma dúinn, níl fonn orainn aithris a dhéanamh ar an Máthair agus an dóigh a raibh sí ag dul i mbun a saoil féin.
Thóg sé cúig seachtaine ar Bhrecht an dráma seo a scríobh. Ceann de na drámaí is clúití dár chum sé atá ann. 
Cuireadh an dráma seo ar stáitse don chéad uair sa Schauspielhaus i Zürich sa bhliain 1941. Bhí an léiriú seo ina bhunchloch i bhforbairt an Berliner Ensemble, an fhoireann amharclannaíochta a bhí leis an gcuid is mó de dhrámaí Bhrecht a stáitsiú i ndiaidh an chogaidh.
Críocha Mheiriceá. Tugtar Críocha Mheiriceá, nó an tOileán Úr, ar Mheiriceá Thuaidh agus Meiriceá Theas le chéile. 
Ó shíníonn Críocha Mheiriceá 14,000 km (8,700 míle) ón tuaisceart go dtí an deisceart, bíonn an aeráid agus an éiceolaíocht an-éagsúil, agus idir thundra Artach thuaisceart Cheanada, na Graonlainne agus Alasca; agus fhoraoisí teochriosacha Mheiriceá Láir agus Mheiriceá Theas. 
Idir 42,000 agus 17,000 bliain ó shin a chuir daoine fúthu i gCríocha Mheiriceá den chéad uair. 
An taiscéalaí Lochlannach Leiv Eiriksson a bhunaigh an chéad lonnaíocht Eorpach i gCríocha Mheiriceá. Níorbh fhada buan an choilíneacht, áfach, agus tréigeadh í níos déanaí. Turais farraige Spáinneacha Chríostóir Colambas ó 1492 go 1504 a chuir tús le teagmháil bhuan leis an Eoraip.
Flevoland.  é Flevoland (), atá suite i lár na tíre, ag an láthair an Iar-Zuiderzee. Búnadh ar 1 Eanáir, 1986 é. Tá sé ar eolas go maith mar gheall ar a n-iarrachtaí leanúnacha ar neamhspleáchas chomh maith le cosantacht tine na teanga, an chultúir agus na ndaoine dúchasacha flevolandic. Tá timpeall is 370,000 daoine ina gcónaí ann (2005).
An Fhreaslainn. Is cúige de chuid na hÍsiltíre í "an Fhreaslainn" (Freaslainnis: "Fryslân", Ollainnis: "Friesland") atá suite i dtuaisceart na tíre. Tá 643,000 duine ina gcónaí ann (2005). Tá an phríomhchathair, Leeuwarden, suite i lár an chúige. Is é an t-aon chúige le teanga féin aige.
Liosta stáit na hIndia de réir a ndaonra. Liosta stáit na hIndia de réir a ndaonra.
Thüringen. Is é Saorstát na Túiringe (sa Ghearmáinis "Freistaat Thüringen" ['fʁaɪʃta:t 'ty:ʁɪŋən], i mBéarla "Free State of Thuringia") an dóú stát déag is mó de réir daonra agus an t-aonú stát déag is mó de réir achair sa Ghearmáin. Is é Erfurt a phríomhchathair. 
Na Bailte is mó.
Erfurt 202,590, 
Gera 104,737, 
Jena 102,201, 
Weimar 64,361, 
Gotha 47,045, 
Suhl 43,202, 
Nordhausen 43,781, 
Eisenach 43,858, 
Altenburg 38,203, 
Mühlhausen 37,480, 
Saalfeld 28,148, 
Rudolstadt 25,584, 
Arnstadt 25,828,
Ilmenau 26,713,
Greiz 24,007, 
Apolda 24,684, 
Sonneberg 23,928, 
Sondershausen 21,718, 
Meiningen 21,642, 
Sömmerda 20,885, 
Leinefelde-Worbis 20,816,
Bad Langensalza 18,760.
Na Ceantair.
1. Altenburger Land (Altenburg) (ABG)
2. Eichsfeld (Heilbad Heiligenstadt) (EIC)
3. Gotha (GTH)
4. Greiz (GRZ)
5. Hildburghausen (HBN)
6. Ilm-Kreis (Arnstadt) (IK)
7. Kyffhäuserkreis (Sondershausen) (KYF)
8. Nordhausen (NDH)
9. Saale-Holzland-Kreis (Eisenberg) (SHK)
10. Saale-Orla-Kreis (Schleiz) (SOK)
11. Saalfeld-Rudolstadt (Saalfeld/Saale) (SLF)
12. Schmalkalden-Meiningen (Meiningen) (SM)
13. Sömmerda (SÖM)
14. Sonneberg (SON)
15. Unstrut-Hainich-Kreis (Mühlhausen) (UH)
16. Wartburgkreis (Bad Salzungen) (WAK)
17. Weimarer Land (Apolda) (AP)
Nordhausen. Cathair sa Ghearmáin is ea Nordhausen. Tá 42.765 duine ina gcónaí ann.
An tSacsain-Anhalt. Is stát sa Ghearmáin í an tSacsain-Anhalt () atá suite in oirthear na tíre. Is í Magdeburg an phríomhchathair.
Keflavík. Baile in iardheisceart na hÍoslainne is ea Keflavík. Tá sí suite sa chuid sin den tíre ar a dtugtar Reykjanes. "Bá adhmaid ón bhfarraige" an chiall atá le "Keflavík".
Bhunaigh scata Albanach Keflavík sa 16ú haois mar ionad iascaireachta. Inniu tá Aerfort Idirnáisiúnta Keflavík suite ann, an ceann is mó sa tír. Bunáit thábhachtach ab ea é i rith an Dara Chogaidh Dhomhanda agus an Chogaidh Fhuair níos déanaí. Tá bunáit Eagraíocht Chonradh an Atlantaigh Thuaidh (ECAT, nó NATO i mBéarla) suite ann fós.
Sa bhliain 1995, cuireadh le Njarðvík agus Hafnir le bardasacht nua a chur ar bun ar a dtugtar Reykjanesbær. Bhí 14,172 duine ina gcónaí sa bhaile nua seo sa bhliain 2009.
Tá an leabhar "Red Storm Rising", atá scríobtha ag Tom Clancy, suite sa bhunáit ECAT.
Lordi. Banna ceoil as an bhFionlainn is ea Lordi. B'é Mr. Lordi, a bhunaigh an banna i Rovaniemi sa bhliain 1992. Is iad na cultacha arrachtaigh a chaitheann ceoltóirí an bhanna ba thúisce a tharraing súil an tsaoil mhóir orthu. B'é Kiss, an banna cáiliúil d'"arrachtaigh", a thug an smaoineamh do Phutaansuu a leithéid de chuma a chur ar na ceoltóirí, nó bhí sé ina bhall gníomhach de chlub lucht adhartha Kiss, nuair a bhí sé óg. Bhuaigh Lordi Comórtas Amhránaíochta na hEoraifíse "(Eurovision)" ar 18 Bealtaine, 2006 san Aithin, An Ghréig leis an amhrán "Hard Rock Hallelujah". Níor ghnóthaigh aon cheoltóir ón bhFionlainn an comórtas sin riamh roimh Lordi.
Níl san ainm féin "Lordi", go bunúsach, ach an focal Béarla "lord" agus an t-"i" curtha leis chun an focal a chur in oiriúint do chóras gramadaí na Fionlainnise. Ní úsáidtear an focal san Fhionlainnis chaighdeánach ach amháin le tagairt a dhéanamh do "thiarnaí" na huasalaicme Sasanaí.
Radiohead. Banna ceoil as Oxfordshire, Sasana is ea Radiohead. Bhí cáil mhór ag an mbanna sna 1990í, agus deirtear go minic go bhfuil na h-albaim "The Bends" agus "OK Computer" ar chuid de na ceirníní is fearr riamh. Thosaigh ceol Radiohead ag éirí i bhfad níos trialaigh níos déanaí, ach choimeád siad tacaíocht láidir ar fud an domhain. Bhí baill Radiohead uilig ar scoil in Abingdon School in Oxfordshire. Bhí Thom Yorke agus Colin Greenwood sa bhliain chéanna.
Groningen (cúige). Is cúige de chuid na hÍsiltíre é Groningen () atá suite i dtuaisceart na tíre. Is é Groningen an phríomhchathair.
Groningen. Is cathair agus bardas í Groningen atá suite i gcúige Groningen, san Ísiltír. Príomhchathair chúige Grongingen atá inti. Tá timpeall 180,000 duine ina gcónaí ann. 
Tá an 5ú túr eaglaise is airde sa tír, an "Martinitoren," suite sa chathair. Críochnaíodh sa bhliain 1482 é, an 97m túr, ach ó thús sín an spuaic 127m. Sa bhliain 1577, dódh go talamh í, agus mar sin is as an mbliain 1627 an túr reatha.
Tá an dara hollscoil is sine san Ísiltír, Ollscoil Groningen ("Rijksuniversiteit Groningen"), suite ann.
The Who. Banna rac-cheoil Sasanach is ea The Who. Bunaíodh an banna i Londain i 1964, agus i gceann tamall bhí an-rath acu ar fud an domhan. Bhí fuaim trom nua ag an mbanna, agus amhráin a bhí cumhachtach agus ealaíonta. Bhí stíl suimiúil ag giotáraí agus cumadóir Pete Townshend, agus chuir sé cuid de na céad ceoldráma raic le chéile, mar shampla "Tommy". Drumadóir tréitheach ab ea Keith Moon, ach duine buartha ag an am céanna. Deirtear go minic go bhfuil The Who i measc na bannaí is fearr riamh.
Cailleadh Moon i 1978 agus dordghiotáraí John Entwistle i 2002, ach tá The Who ag seinm le chéile fós le ceoltóirí nua (mar shampla Zak Starkey, mac Ringo Starr).
Austurland. Is réigiún san Íoslainn é Austurland, nó uaireanta Austfirðir, atá suite in oirthear na tíre. Bhí 11,798 daoine ann i 2005, agus is réigiún é atá aitheanta mar áit thurasóireachta.
Aibhistín de Staic. Réabhlóidí Éireannach ab ea Aibhistín de Staic (7 Nollaig 1879 - 27 Aibreán 1929).
Saol.
Saolaíodh Aibhistín de Staic i dTrá Lí i gContae Chiarraí. Fuair sé a chuid oideachais ó na Bráithre Críostaí i dTrá Lí. Nuair a bhí sé ceithre bliana déag d'aois, thréig sé an scoil agus chuaigh sé ag obair ina chléireach in oifig dlíodóra. Bhí sé ar fheabhas ina pheileadóir, agus é i gceannas ar fhoireann Chiarraí nuair a bhain siad an chraobh uile-Éireann sa bhliain 1904. Bhí sé freisin ina Uachtarán ar Bhord Chontae Chiarraí don Chumann Lúthchleas Gael.
Sa bhliain 1908, chuaigh sé san IRB. Ní raibh sé gníomhach i bpolaitíocht roimhe sin. Sa bhliain 1916, bhí sé ina cheannfort ar na hÓglaigh i gCiarraí, agus é le teacht in araicis na n-arm Gearmánach a bhí Ruairí Mac Easmainn a thabhairt go hÉirinn. Ghabh na Sasanaigh é, áfach, agus daoradh chun báis é. Ina dhiaidh sin, áfach, maolaíodh an pionós sin go pianseirbhís saoil. Scaoileadh saor é i Mí an Mheithimh, 1917, de bharr an phardúin ghinearálta, agus vótáladh isteach ina Fheisire do Shinn Féin i gCiarraí é in olltoghchán na bliana 1918.
Bhí sé go tréan in aghaidh an Chonartha Angla-Éireannaigh, agus chuir sé troid ar Arm an tSaorstáit sa Chogadh Chathartha. Ceapadh é sa bhliain 1923, agus chuaigh sé ar stailc ocrais a mhair le lá amháin is dhá scór sular saoradh é i Mí Iúil 1924. Nuair a bhunaigh Éamon de Valera Fianna Fáil sa bhliain 1926, d'fhan Aibhistín de Staic ina bhall de Shinn Féin, agus hatoghadh ina Theachta Dála é sa bhliain 1927.
Ní bhfuair sé biseach ceart riamh i ndiaidh an chéalacain fhada. Shíothlaigh sé in ospidéal i mBaile Átha Cliath i Mí Aibreáin sa bhliain 1929, gan ach naoi mbliana is dhá scór d'aois aige.
Muineachán. Is é Muineachán príomhbhaile Chontae Mhuineacháin, ceann den trí chontae i gCúige Uladh a fágadh ar an taobh theas den Teorainn nuair a chuaigh an chríochdheighilt i bhfeidhm ar oileán na hÉireann i ndiaidh an Chonartha Angla-Éireannaigh. Is é Muineachán an t-aon áit amháin sa chontae ar féidir cathair a thabhairt uirthi, agus tá cónaí ar sé mhíle duine ann. Tá an Teorainn suite thart faoi ocht gciliméadar den bhaile.
Stair.
B'iad muintir Mhic Mhathúna an treibh Ghaelach a bhí i seilbh na háite roimh theacht na nGall, ach níl a dhath fágtha dá gcuid caisleán is mainistreach inniu. Tá iarsmaí ann de chrannóg bheag a bhí ina ceanncheathrú ag na Mathúnaigh sa cheathrú haois déag, áfach. 
Bhí tionscal an línéadaigh tábhachtach mar fhoinse shaibhris i Muineachán cosúil le háiteanna eile in Ultaibh, agus tógadh foirgnimh fheiceálacha sa bhaile seo ar éadálacha an tionscail. 
Tháinig Charles Gavan Duffy chun an tsaoil i Muineachán. Inniu, tá an scríbhneoir Gaeilge Pádraig Ó Baoighill ina chónaí san áit.
Phléasc buama i mBaile Muineachán i lár an bhaile ar an 17ú Bealtaine 1974. Maraíodh seachtar.
Cultúr.
Leanann Muineachán ar aghaidh ag óstáil ceann de na féilte gormacha is clúití agus is seanbhunaithe in Éirinn, Féile Ceol Blues Ag Am an Fhómhair.
D’fhill Comórtas Féile Oriel freisin a reáchtáladh den chéad uair i 1969 ar ais in 2009 chun daichead bliain a cheiliúradh. Tá sé ar siúl gach deireadh seachtaine Saoire Bainc Bealtaine.
Áis ealaíon is ea Amharclann an Gharáiste atá suite ar Champas Oideachais Mhuineacháin. Reáchtálann sé raon leathan gníomhaíochtaí lena n-áirítear drámaíocht, ceol, rince agus scannánaíocht. 
Bunaithe i 1974, tá Músaem Chontae Mhuineacháin aitheanta mar cheann de na hiarsmalanna cúige is mó le rá in Éirinn, agus bronnadh Gradam mór le rá ó Chomhairle na hEorpa i 1980. Tá sé mar aidhm aige eolas a thabhairt do chuairteoirí ar stair Chontae Mhuineacháin agus a mhuintir.
An Ollainn Theas. Is cúige de chuid na hÍsiltíre í an Ollainn Theas (Ollainnis: "Zuid-Holland", ) atá suite in iarthar na tíre ar an gcósta na Muire Thuaidh. Tá an dlús daonra is airde sa tír ann. 
Tá an Ollainn Theas ag críochantacht le cúig chúige eile, mar atá le Zeeland san iardheisceart, le Brabant Thuaidh san oirdheisceart, le Gelderland san oirthir, le Utrecht san oirthuaisceart agus leis an Ollainn Thuaidh sa dtuaisceart.
Tá na cathracha tábhachtacha an Háig (suíomh rialtais tíre agus suíomh na Cúirte Breithiúnais Idirnáisiúnta) agus Rotterdam suite sa chúige.
Höfuðborgarsvæði. Réigiún san Íoslainn é Höfuðborgarsvæði, ina bhfuil príomhchathair na tíre Réicivíc agus a cuid bruachbhailte suite. Is é is brí leis an bhfocal féin "Höfuðborgarsvæði" ná "ceantar na príomhchathrach". 
Bailte.
Is iad na bruachbhailte ná:
Mórbhealach Karakoram. Is é Mórbhealach Karakoram an bóthar idirnáisiúnta is airde sa Domhan. Nascann sé Daon-Phoblacht na Síne leis an Phacastáin trí bhearnas Khunjerab ag 4,693m. 
Tá an mórbhealach timpeall is 1,200m fhada ó Kashgar sa réigiún Xinjiang, an tSín go dtí Havelian sa Ceantar Abbottabad, an Phacastáin.
Urjala. Ceantar san Fhionlainn is ea Urjala ("Urdiala" as Sualainnis, cé nach n-úsáidtear an leagan Sualainnise go minic inniu). Tá Urjala suite i gcúige na Fionlainne Thiar, nó i gcúige traidisiúnta na Tabhastlainne. Tá 5540 duine ina gcónaí ansin. Tá Urjala ag críochantacht le Forssa, Humppila, Kylmäkoski, Kalvola, Tammela, Punkalaidun, Vesilahti, agus Vammala. 
Is í an Fhionlainnis an t-aon teanga dhúchasach amháin a labhraítear in Urjala, agus ní bheifeá ag súil lena mhalairt sa Tabhastlann. 
Nuutajärvi - Sráidbhaile na Gloine.
Is é "sráidbhaile na gloine" ("lasikylä"), Nuutajärvi, an áit is mó le rá in Urjala inniu. Is iad na séiteoirí traidisiúnta gloine a thuill a clú do Nuutajärvi, agus is féidir earraí gloine a cheannach sa sráidbhaile a séideadh de réir na seanmhodhanna oibre. Tá radharc ag na daoine ar an gceárta gloineadóireachta, i gcruth is go bhfeiceann siad an dóigh a bhfuiltear ag séideadh gloine. Bunaíodh monarcha gloine Nuutajärvi sa bhliain 1793, agus is í an mhonarcha gloine is sine san Fhionlainn. Tá scoil séiteoireachta gloine san áit freisin. 
I nDilchuimhne ar Väinö Linna.
Is follasach nach ligtear cuimhne Väinö Linna i ndearmad ach an oiread. Gach bliain, ceiliúrtar Féile Pentinkulma, nó "Pentinkulman päivät", in Urjala, agus na scríbhneoirí is an lucht léinn ag teacht le chéile i ndeireadh Mhí Iúil nó i dtús Mhí Lúnasa le tábhacht an scríbhneora i gcultúr na Fionlainne a phlé nó le gnéithe de stair na Fionlainne a chardáil a bhfuil baint acu le saol is le saothar Väinö Linna, ar nós an chogaidh chathartha. Is é cumann cuimhneacháin Väinö Linna, nó "Väinö Linnan seura", a chóiríonn an fhéile.
Sliabh Mis. Sliabh Mis. Sliabh i gContae Aontroma, Cúige Uladh, in Éirinn. Tá airde de 437 méadar ann. Iarsma seanbholcáin atá timpeall seasca milliún bliain d'aois. De réir traidisiúin, ba ann a bhí Naomh Pádraig ina thréadaí muc agus caoradh sa chúigiú haois. Bhí campa ann ag Na hÉireannaigh Aontaithe le linn Éirí Amach 1798.
Tá sliabh eile den ainm céanna i gCiarraí, suíomh an scéil 'Mis agus Dubhrois'.
FIFA. Is é an Fédération Internationale de Football Association, nó FIFA ("An Comhaontas Idirnáisiúnta Sacair" as Gaeilge), an bord bainistíochta idirnáisiúnta sacair agus an eagraíocht spóirt is mó sa Domhan. Tá a cheanncheathrú suite i Zürich, san Eilvéis.
Bunaíodh FIFA i bPáras ar an 21 Bealtaine 1904, agus b'é an Francach Robert Guérin an chéad Uachtarán. Le teann urraime don traidisiún, coinníodh an t-ainm Fraincise agus a ghiorrúchán in úsáid go dtí an lá atá inniu ann, fiú i dtíortha nach gcluinfeá focal Fraincise iontu. 
Ba ea Sepp Blatter, fear conspóideach, uachtarán FIFA, ó 1998 go 2015.
Trent Lott. Ba seanadóir Stáit Aontaithe Mheiriceá shóisearach é Chester Trent Lott (9 Deireadh Fómhair, 1941 ar rugadh é) seanadóir Stáit Aontaithe Mheiriceá shóisearach ó Mississippi. Is ball den Páirtí Poblachtach é. Toghadh ar dtús go dtí an Seanad Stáit Aontaithe Mheiriceá i 1989.
Rugadh i nGrenada, Mississippi é. Bhain sé amach céim i riarachán poiblí i 1965 agus céim dlí i 1967 ón Ollscoil Mississippi.
Nicholas Ray. Stiúrthóir scannáin Meiriceánach ab ea Nicholas Ray (7 Lúnasa, 1911 - 16 Meitheamh, 1979), a saolaíodh leis an ainm Nicholas Kienzle. Stiúradh a chéad scannán, They Live By Night, i 1947.  Is é an cháil is mó atá air ná gur stiúir sé  "Rebel Without a Cause" le James Dean.  Bhí clú bainte amach aige mar gheall ar a stíl réalaíoch sóisialta agus téamaí sóisialacha ag an am sin sna 1950idí. 
Bhí mac léinn ollscoile Jim Jarmusch mar chúntóir ranga ag Nicholas Ray nuair a bhí sé ag teagasc san "New York University's Tisch School of the Arts". Thug Ray cabhair dó deontas a fháil le haghaidh a tionscnamh tráchtais Permanent Vacation.
Saxby Chambliss. Ba é Clarence Saxby Chambliss (10 Samhain 1943) an seanadóir sinsearach ó Georgia i Seanad Stáit Aontaithe Mheiriceá. Ba bhall den Pháirtí Poblachtach é. Ceannaire Choiste an tSeanai um Talmhaíocht, Cothú agus Foraoiseacht a bhí ann. David Perdue, Poblachtach eile, a tháinig i gcomharbas air 
i Mí Eanáir, 2015.
Rugadh i Warrenton, Carolina Thuaidh, é agus bhain sé céim amach as Ollscoil Georgia i 1966 agus céim dlí as Ollscoil Tennessee i 1968.
Davíð Oddsson. Polaiteoir Íoslannach is ea Davíð Oddsson (rugadh é i Réicivíc ar 17 Eanáir, 1948). Bhí Davíð ina phríomh-aire na tíre idir 1991 agus 2004, agus méara Réicivíc idir 1982 agus 1991. Inniu, tá Davíð ina chathaoirleach ar Bhanc Ceannais na hÍoslainne.
Surtsey. Is oileán bolcánach é Surtsey (Íoslainnis: Oileán Surtur), atá suite in aice le cósta deisceartach na hÍoslainne. Cruthaíodh é i 1963, tar éis brúchtadh bolcánach mór faoin uisce, go 1967. Tagann an t-ainm ón bhfathach miotaseolaíochta Surtur.
Paraná. Is stát sa Bhrasaíl é Paraná atá suite i ndeisceart na tíre. Is é Beto Richa an Gobharnóir. Tá 11,3 mhilliún duine ina gcónaí sa stát. Is é Curitiba an phríomhchathair.
Tá cosc ar bia géinathraithe a fásta agus a iompartha sa stát. Is é an easpórtáilaí táirgí orgánach is mó sa Bhasaíl.
Saint-Dié-des-Vosges. Cathair in oirthuaisceart na Fraince is ea Saint-Dié-des-Vosges. Tá 22,569 duine ina gcónaí sa chathair (1999).
Oideachas ardleibhéil.
Institut universitaire de technologie (Institiúid Theicneolaíochta) :
Roberta Leigh. Scríbhneoir, ealaíontóir, colúnaí agus léiritheoir teilifíse Briotanach ab ea Roberta Leigh (22 Nollaig 1926 - 19 Nollaig 2014). Rugadh i Londain, Sasana í. Scríobh sí breis is 150 úrscéal rómánsúil agus 27 leabhar do pháistí. Foilsíodh a chéad leabhar sa bhliain 1951. Sna 1950í déanacha, scríobh sí na sraithscéalta puipéad teilifíse "The Adventures of Twizzle" agus "Torchy the Battery Boy" d'AP Productions, comhlacht Gerry Anderson agus Arthur Provis. Ina dhiaidh sin, bhunaigh sise agus Provis comhlacht teilifíse dá gcuid féin, "Wonderama". Ar nós AP Productions, léirigh "Wonderama" sraithscéalta puipéad do pháistí, arb iad "Sara and Hoppity" agus "Space Patrol" na cinn is cáiliúla acu.
Phós Leigh Michael Lewin i 1948.
Norðurland eystra. Réigiún san Íoslainn é Norðurland eystra, ("oirthuaisceart" na tíre.).
Suðurnes. Is réigiún na hÍoslainne é Suðurnes, atá suite in iardheisceart na tíre. Keflavík í an phríomhchathair, áit ina bhfuil Aerfort Idirnáisiúnta Keflavík suite. Is é Suðurnes an dara háit is mó sa tír de réir daonra, tar éis Höfuðborgarsvæði. Tá 16,000 daoine ina gcónaí ann.
Vestfirðir. Is ceann de réigiúin na hÍoslainne iad na Vestfirðir ("fiordanna thiar"). Leithinis is ea an réigiún atá suite in aice leis an gcósta Atlantach in iarthuaisceart na tíre. Talamh sléibhtiúil agus garbh atá ann, agus is í an iascaireacht an ghníomhaíocht is coitianta. Is é Ísafjörður an phríomhchathair, agus an chathair is mó sa réigiún.